‘n Matroos of soldaat wat nie geskik was vir enige ander werk op skepe nie, is aangesê om die pluimvee te voer en, in die tyd van die Hollands-Oos-Indiese Kompanjie, was sy titel altyd ‘Pluym-Graff van de hoener’.
‘n Antieke Romeinse mosaïek-kunswerk van twee hane wat mekaar gaan takel. Agter op die tafeltjie lê die geldsakkie wat die wenner gaan kry
Die geskiedskrywer Lichtenstein het in 1803 gesê dat hy geen pluimvee onder die Xhosas (wat hy die Koossa genoem het) in die Oos-Kaap gesien het nie. Hy het egter geskryf dat stamme in die noorde van Suid-Afrika ‘n klein soort pluimvee, sonder ‘n kam op die kop, aangehou het.